વિગેરે વિગેરે ત્રાસવાદીના નામે ફરી મામલો બીચકે નહિ માટે લાશને તાત્કાલીક હોસ્પિટલ મોકલવી જરૂરી હતી આથી જયદેવે પોતાના રાયટર પુનાજીને બરાબર સમજાવીને ઈન્કવેસ્ટ પંચનામું (લાશનું) કરવાનું કહ્યું અને પોતે મરનાર કિશોરની માતાની ફરિયાદ લેવાની તજવીજ શરૂ કરી ત્યાં હાજર એવા એક પડોશી બહેનને સાથે રાખી જયદેવે જાતે જ એફઆઈઆર લખવાનું ચાલુ કર્યું દરમ્યાન ફરિયાદીબેન અતિશય વિલાપ અને કાળજુ કંપાવી દે તેવા વિલાપ કરતા હતા, બીજી બાજુ ટોળાઓનો ત્રાસ ચાલુ હતો પરંતુ જયદેવે સમય મર્યાદામાં તમામ કાર્યવિધિ પૂરી કરવાની હતી દરમ્યાન ફરિયાદી બહેને રડતા રડતા જયદેવને કહ્યું કે સાહેબ બે મીનીટ હું મારા દિકરાને ઓરડામાં જોતી આવું ?